ເມື່ອວັນທີ 6 ເມສາ ຜ່ານມາ, ກະຊວງ ປກສ ໄດ້ຈັດພິທີປະກາດເລື່ອນຊັ້ນໃຫ້ນາຍຕໍາຫຼວດຂັ້ນສູງ ຈໍານວນ 7 ສະຫາຍ;
ໃນນີ້, ເລື່ອນຊັ້ນ ພົນຈັດຕະວາ ຂຶ້ນ ພົນ ຕີ 1 ສະຫາຍ ແລະ ເລື່ອນຊັ້ນ ພັນເອກ ຂຶ້ນ ພົນຈັດຕະວາ 6 ສະຫາຍ, ປະດັບຊັ້ນ ໂດຍ ພົອ ວິໄລ ຫຼ້າຄໍາຟອງ ລັດຖະມົນ ຕີກະຊວງ ປກສ, ເຊິ່ງມີບັນດາຮອງລັດຖະມົນຕີ, ຫົວໜ້າ-ຮອງຫົວໜ້າກົມໃຫຍ່, ຫ້ອງວ່າການກະຊວງ, ກົມ-ກອງອ້ອມຂ້າງກະຊວງ ກໍໄດ້ເຂົ້າຮ່ວມ.
- ທ່ານ ດວງຕາ ຈູມພາວັນ ຫົວໜ້າກົມ ຄຸ້ມຄອງພະນັກງານ ຕາງໜ້າຄະນະຈັດ ຕັ້ງສູນກາງພັກ ໄດ້ຜ່ານລັດຖະດໍາລັດ ຂອງປະທານປະເທດ ວ່າດ້ວຍການເລື່ອນຊັ້ນໃຫ້ນາຍຕໍາຫຼວດ ກະຊວງ ປກສ;
- ເລື່ອນຊັ້ນ ພົນຈັດຕະວາ ຂຶ້ນ ພົນຕີ ຈຳ ນວນ 1 ສະຫາຍ ຄື: ພົນຕີ ຈັນສະແຫວງ ທິບຄູນທອງ ຮອງຫົວໜ້າຫ້ອງວ່າການ ກະຊວງ ປກສ
- ເລື່ອນຊັ້ນ ພັນເອກຂຶ້ນ ພົນຈັດຕະວາ ຈຳນວນ 6 ສະຫາຍ ຄື:
- ພົນຈັດຕະວາ ຄອນສະຫວັນ ສົມ ພາໄຊ ຮອງຫົວໜ້າກົມຍ່ການເມືອງ
- ພົນຈັດຕະວາ ສຸລິນະ ແກ້ວປະເສີດ ຮອງ ຫົວໜ້າຫ້ອງວ່າການ ກະຊວງ ປກສ
- ພົນ ຈັດຕະວາ ໜູໃບ ອິນທິສານ ຫົວໜ້າກົມ ຄຸ້ມຄອງສຳມະໂນຄົວ ແລະ ກໍ່ສ້າງຮາກ ຖານ
- ພົນຈັດຕະວາ ແສງປະເສີດ ສຸທຳ ມະວົງ ຫົວໜ້າ ກົມສື່ສານ
- ພົນຈັດຕະວາ ອານຸເດດ ຄູນ ຄໍາ ຮອງຫົວໜ້າຫ້ອງວ່າການ ກະຊວງ ປກສ
- ພົນຈັດຕະວາ ບຸນ ລົດ ຄຳແພງພັນ ຫົວໜ້າກອງບັນຊາການ ປກສ ແຂວງຊຽງຂວາງ.
ໃນພິທີ, ພົອ ວິໄລ ຫຼ້າຄໍາຟອງ ໄດ້ສະແດງຄວາມຍ້ອງຍໍຊົມເຊີຍ ແລະ ໂອ້ລົມໃຫ້ທິດຊີ້ນຳຫຼາຍບັນຫາສຳຄັນຕໍ່ນາຍ ຕຳຫຼວດຂັ້ນສູງທີ່ໄດ້ຮັບການເລື່ອນຊັ້ນໃໝ່ໃນຄັ້ງນີ້ ໂດຍໄດ້ເນັ້ນໃຫ້ພ້ອມກັນຍົກສູງຄວາມຮັບຜິດຊອບຕໍ່ໜ້າທີ່ການເມືອງຂອງຕົນໃຫ້ສູງກວ່າເກົ່າ, ປັບປຸງແບບແຜນວິທີເຮັດວຽກໃຫ້ມີວິທະຍາສາດບົນພື້ນຖານປະຕິບັດຕາມຫຼັກການລວມສູນປະຊາທິປະໄຕເຮັດວຽກເປັນໝູ່ຄະນະ ແລ້ວໃຫ້ບຸກຄົນຮັບຜິດຊອບ, ພ້ອມກັນກໍ່ສ້າງກຳລັງປ້ອງກັນຄວາມສະຫງົບໃຫ້ເປັນກຳລັງປະຕິວັດ, ມີແບບແຜນທີ່ທັນສະໄໝ ແລະ ລະບຽບວິໄນເຂັ້ມງວດ; ເປັນເຈົ້າການໃນການແກ້ໄຂທຸກປະກົດການຫຍໍ້ທໍ່ທີ່ເກີດຂຶ້ນຕໍ່ກໍາລັງປ້ອງ ກັນຄວາມສະຫງົບ ເພື່ອອັດຊ່ອງຫວ່າງຫາງສຽງຈົ່ມວ່າບໍ່ດີຈາກສັງຄົມຕໍ່ກໍາລັງເຮົາ; ກໍ່ສ້າງ ແລະ ປັບປຸງກົມກອງຂອງ ຕົນໃຫ້ມີຄວາມເຂັ້ມແຂງ, ປັບປຸງກົງຈັກການຈັດຕັ້ງໃຫ້ຖືກລະບົບ ປັບປຸງກໍ່ສ້າງພະນັກງານໃຫ້ມີຄວາມຮູ້-ຄວາມສາມາດ ແລະ ມີຄຸນນະພາບ ເພື່ອພ້ອມກັນເຮັດສໍາ ເລັດໜ້າທີ່-ທີ່ການຈັດຕັ້ງມອບໝາຍໃຫ້.
ຂ່າວ-ພາບຈາກ: ປ້ອງກັນຄວາມສະຫງົບ